CELEX: 32016D0696
Language: hr
Date: 2016-05-04 00:00:00
Title: Provedbena odluka Komisije (EU) 2016/696 оd 4. svibnja 2016. o izmjeni Odluke Komisije 2006/473/EZ o priznavanju nekih trećih zemalja i nekih područja trećih zemalja kao nezaraženih štetnim organizmima Xanthomonas campestris (svi sojevi patogeni za rod Citrus) i Guignardia citricarpa Kiely (svi sojevi patogeni za rod Citrus) (priopćeno pod brojem dokumenta C(2016) 2614)

5.5.2016   
            
            
               HR
            
            
               Službeni list Europske unije
            
            
               L 120/33
            
         PROVEDBENA ODLUKA KOMISIJE (EU) 2016/696
   оd 4. svibnja 2016.
   o izmjeni Odluke Komisije 2006/473/EZ o priznavanju nekih trećih zemalja i nekih područja trećih zemalja kao nezaraženih štetnim organizmima Xanthomonas campestris (svi sojevi patogeni za rod Citrus) i Guignardia citricarpa Kiely (svi sojevi patogeni za rod Citrus)
   
      
         (priopćeno pod brojem dokumenta C(2016) 2614)
      
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin Prilog IV. dio A odjeljak I. točke 16.2. i 16.4.,
   budući da:
   
               (1)
            
            
               Odlukom Komisije 2006/473/EZ (2) priznaju se neke treće zemlje i neka područja trećih zemalja kao nezaražena štetnim organizmima Xanthomonas campestris (svi sojevi patogeni za rod Citrus) i Guignardia citricarpa Kiely (svi sojevi patogeni za rod Citrus).
            
         
               (2)
            
            
               Odlukom 2006/473/EZ priznaje se savezna država Louisiana u Sjedinjenim Američkim Državama kao zemlja nezaražena štetnim organizmom Xanthomonas campestris (svi sojevi patogeni za rod Citrus). Međutim, na temelju informacija koje su dostavile Sjedinjene Američke Države saveznu državu Louisianu ne bi više trebalo priznavati kao zemlju nezaraženu tim štetnim organizmom.
            
         
               (3)
            
            
               Odlukom 2006/473/EZ priznaje se Urugvaj kako zemlja nezaražena štetnim organizmom Guignardia citricarpa Kiely (svi sojevi patogeni za rod Citrus). Na temelju informacija koje je dostavio Urugvaj i višekratnih zaustavljanja pošiljki, tu zemlju ne bi više trebalo priznavati kao nezaraženu tim štetnim organizmom.
            
         
               (4)
            
            
               Odlukom 2006/473/EZ priznaju se sva područja Sjedinjenih Američkih Država kao područja nezaražena štetnim organizmom Guignardia citricarpa Kiely (svi sojevi patogeni za rod Citrus), osim okruga Collier, Hendry i Polk, koji se nalaze u saveznoj državi Floridi. Na temelju informacija koje su dostavile Sjedinjene Američke Države okrug Lee ne bi više trebalo priznavati kao područje nezaraženo tim štetnim organizmom.
            
         
               (5)
            
            
               Odluku 2006/473/EZ trebalo bi stoga na odgovarajući način izmijeniti.
            
         
               (6)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Odluka 2006/473/EZ mijenja se kako slijedi:
   
               1.
            
            
               U članku 1. stavku 2. točka (c) zamjenjuje se sljedećim:
               
                           „(c)
                        
                        
                           Sjedinjene Američke Države: Arizona, Kalifornija, Guam, Havaji, Sjeverni Marijanski otoci, Portoriko, Američka Samoa, Teksas i Američki Djevičanski otoci;”.
                        
                     
         
               2.
            
            
               Članak 3. mijenja se kako slijedi:
               
                           (a)
                        
                        
                           stavak 1. točka (a) zamjenjuje se sljedećim:
                           
                                       „(a)
                                    
                                    
                                       sve treće zemlje koje uzgajaju agrume u Europi, Sjevernoj Americi, Srednjoj Americi, Južnoj Americi i Karibima, osim Argentine, Brazila, Sjedinjenih Američkih Država i Urugvaja;”;
                                    
                                 
                     
                           (b)
                        
                        
                           stavak 2. točka (e) zamjenjuje se sljedećim:
                           
                                       „(e)
                                    
                                    
                                       Sjedinjene Američke Države: sva područja osim okruga Collier, Hendry, Lee i Polk, koji se nalaze u saveznoj državi Floridi.”
                                    
                                 
                     
         Članak 2.
   Ova je Odluka upućena državama članicama.
   
      Sastavljeno u Bruxellesu 4. svibnja 2016.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 169, 10.7.2000., str. 1.
   
   
      (2)  Odluka Komisije 2006/473/EZ od 5. srpnja 2006. o priznavanju nekih trećih zemalja i nekih područja trećih zemalja kao nezaraženih štetnim organizmima Xanthomonas campestris (svi sojevi patogeni za rod Citrus), Cercospora angolensis Carv. et Mendes i Guignardia citricarpa Kiely (svi sojevi patogeni za rod Citrus) (SL L 187, 8.7.2006., str. 35.).